**ELTE TTK Hallgatói Önkormányzat**

**Pályázat Tanulmányi elnökhelyettesi tisztségre**

Szabó Tamás vagyok, III.éves biológushallgató, kutatói szakirányon. 1990.szeptember 3.-án születtem Budapesten. Tanulmányaimat 2010-ben kezdtem a Természettudományi Karon. 2012. szeptemberében mint biológia szakterületi képviselő kapcsolódtam be a TTK HÖK életében. Eleinte mint , Választmányi delegált, és novembertől mint, szakterületi koordinátor, és mint Kari Tanács tag. Ez idő alatt volt alkalmam beletekinteni a Hallgatói Önkormányzat, és a Választmány munkájába.

**1.Motiváció**

Motivációimat leginkább 3 pillére tudnám lefektetni. Az első ezek közül a bevezetésre kerülő e-index. Fontosnak tartom, hogy a bevezetés előtt a Neptunban megfelelően legyenek dokumentálva a hallgatók előrehaladása, jegyei és és a megszerzett kreditjei, ezzel elkerülve a későbbi problémákat. Emellett, a vizsgaidőszakban felmerülő problémákra is fel kell készülni megfelelően. Ezért tartom fontosnak a Tanulmányi Osztállyal való szoros együttműködést.

A második pillér a jövőre módosuló tantervek. Számos szakterületen módosítva lettek a tantervek és az új tanrend mindig hibafaktorként léphet elő. Úgy érzem, ennek egy megfelelő, korai, informálással elejét lehet venni.

A harmadik pillér az osztatlan tanárszak. Szoros együttműködés tervezek a Tanárképző Központtal, és megválasztása esetén a tanárszakos referenssel is.

A Tanulmányi Csoport elődöm idején változó összetétellel és rendszerességgel ült össze. Ezen szeretnék változtatni. Elsősorban új, lelkes hallgatók bevonásával minden szakterületről, és rendszeres ülések kitűzésével.

Tervezem, ezen csoport segítségével, átnézni az új és a régi tanrendeket is, ezáltal megtalálni az esetleges problémákat.

**2. Elnökhelyettesi munka**

Az eddigi pályafutásom során csak közvetve nyertem betekintést az elnökhelyettesek munkájába. Segédkeztem a bevonó tábor megszervezésében Nagy Katalinnak, és több munkahétvége programjában is részt vettem.  
Úgy érzem, tudnám képviselni a TTK-t és a TTK HÖK-öt is az EHÖK és a többi részönkormányzat felé is.

**3. Zárógondolatok**

Kiismerem magam a szabályzatok rendszerében, több szabályzat megírásában, átdolgozásában részt is vettem. Elődömtől megfelelő felkészítést kaptam, így úgy érzem, hogy képes lennék ellátni a tisztséget, és meg tudnám oldani a tisztséggel járó feladatokat.

Köszönöm, hogy elolvastad a pályázatomat.

Szabó Tamás

ELTE TTK HÖK